น็อคเอาท์ ซีพีเฟรชมาร์ท

น็อคเอาท์ ซีพีเฟรชมาร์ท   (ชื่อจริง: ธรรมนูญ นิยมตรง; ชื่อเล่น: นูน, เตี้ย;) นักมวยสากลชาวไทย ปัจจุบันเป็นแชมป์โลก WBA (ซูเปอร์แชมป์) รุ่นมินิมัมเวท
== ประวัติ ==
เป็นบุตรชายคนโตของ จ.ส.ต.ธรรมเนียม และนางสม นิยมตรง น็อคเอาท์ จบการศึกษาด้านช่างก่อสร้าง จากมหาวิทยาลัยราชภัฏสุรินทร์ เดิมเป็นนักมวยไทย และก่อนชกมวยไทยเคยชกมวยสากลสมัครเล่นรวมถึงมวยไทยสมัครเล่นมาก่อนในระดับเยาวชน เมื่อชกมวยไทยใช้ชื่อว่า "นิวลูกรัก ศ.กัตติกา" หรือ "นิวลูกรัก เอ็กซิดิคอลยิม" หรือ "นิวลูกรัก ปกรณ์พรสุรินทร์" เป็นนักมวยที่มีน้ำหนักหมัดหนัก มีสถิติการชนะทีเคโออย่างมาก เมื่อหันมาชกมวยสากลอาชีพ ทาง วิรัตน์ วชิรรัตนวงศ์ ผู้จัดการจึงตั้งชื่อใหม่ให้ว่า "น็อคเอาท์"
น็อคเอาท์ ขึ้นชกมวยสากลอาชีพครั้งแรกเมื่อ 22 มิถุนายน 2555 และเป็นการชิงแชมป์โลกเยาวชน WBC รุ่นมินิมัมเวท ปรากฏว่าชนะคะแนนโดยเทคนิค มาร์ซอน กาบิลลา ได้ครองแชมป์เยาวชน  ป้องกันแชมป์ได้ 7 ครั้ง ก็มีโอกาสได้ชิงแชมป์เฉพาะกาล ของสมาคมมวยโลก (WBA) ในรุ่นมินิมัมเวท (105 ปอนด์) กับ การ์โลส บิตราโก นักมวยชาวนิการากัว ที่เวทีมวยชั่วคราว ช้างอารีนา เมื่อวันที่ 1 ตุลาคม พ.ศ. 2557 ผลการชกน็อคเอาท์เป็นฝ่ายชนะคะแนนไปอย่างเอกฉันท์ ด้วยคะแนน 115-113 ทั้ง 3 เสียง แม้จะมีแผลแตกที่เหนือคิ้วขวา และใบหน้าที่บวมปูดจากหมัดของบิตราโกก็ตาม เมื่อได้แชมป์เฉพาะกาล น็อคเอาท์ป้องกันแชมป์ไว้ได้ 3 ครั้ง โดยครั้งสุดท้ายเป็นการป้องกันกับการ์โลส บิตราโก คู่ปรับเก่า  ต่อมาในวันที่ 29 มิถุนายน พ.ศ. 2559 จึงได้มีโอกาสชิงแชมป์โลกจริง เนื่องจากเฮกกี บัดเลอร์ แชมป์โลกชาวแอฟริกาใต้ถูกเลื่อนให้เป็นซูเปอร์แชมป์ โดยชิงกับ บิรอน โรฮัส นักมวยชาวนิการากัวเช่นเดียวกับบุยตราโก  การชกน็อคเอาท์เป็นฝ่ายชนะคะแนนไป ที่ลานหน้าศาลากลางจังหวัดขอนแก่น
== เกียรติประวัติ ==
มวยไทย
*แชมป์เวทีมวยลุมพินี รุ่นพินเวท
* รองแชมป์มวยไทยสภามวยโลก รุ่นมินิมัมเวท
มวยสากล
แชมป์กีฬาเยาวชนแห่งชาติ 
แชมป์เยาวชนสภามวยโลก (WBC) รุ่นสตอร์วเวท
* ชิง, 22 มิถุนายน 2555 ชนะโดยเทคนิคยก 6 มาร์ซอน คาบิลลา  ที่ หมู่บ้านเอื้ออาทร เขตบึงกุ่ม
* ป้องกันแชมป์ครั้งที่ 1, 3 ธันวาคม 2555 ชนะน็อกยก 3 เดมซี มานูโฟร์  ที่ กองทัพภาคที่ 1 กรมทหารราบที่ 11 มหาดเล็กราชวัลลภรักษาพระองค์ เขตบางเขน
* ป้องกันแชมป์ครั้งที่ 2, 26 เมษายน 2556 ชนะทีเคโอยก 5 มาร์ก แอนโทนี ฟลอริดา  ที่ ศาลากลางจังหวัดขอนแก่น
* ป้องกันแชมป์ครั้งที่ 3, 10 กรกฎาคม 2556 ชนะทีเคโอยก 5 บิมโบ นาซิโอนาเลส  ที่ สยามพาราไดซ์ เอ็นเตอร์เทนเมนท์ เซ็นเตอร์งามวงศ์วาน
* ป้องกันแชมป์ครั้งที่ 4, 31 มกราคม 2557 ชนะคะแนน อามิต  ที่ โรงเรียนหนองปลาไหล จังหวัดอุบลราชธานี
* ป้องกันแชมป์ครั้งที่ 5, 28 มีนาคม 2557 ชนะคะแนน โจนาธาน เรฟูกิโอ  ที่ ศูนย์การค้าตลาดโชคชัย 4 กรุงเทพมหานคร
* ป้องกันแชมป์ครั้งที่ 6, 10 มิถุนายน 2557 ชนะน็อกยกที่ 5 แซนดีฟ  ที่ โรงแรมสยามพาราไดซ์ เอ็นเตอร์เทนเมนท์คอมเพล็กซ์ ถนนงามวงศ์วาน
* ป้องกันแชมป์ครั้งที่ 7, 25 กรกฎาคม 2557 ชนะทีเคโอยกที่ 5 คริส อัลฟันเต  ที่ อาคารยิมเนเซียม สนามกีฬาจังหวัดจันทบุรี
แชมป์เฉพาะกาลสมาคมมวยโลก (WBA) รุ่นมินิมัมเวท
* ชิง, 1 ตุลาคม 2557 ชนะคะแนน การ์โลส บิตราโก  ที่ สนามกีฬาจังหวัดอุบลราชธานี
* ป้องกันแชมป์ครั้งที่ 1, 5 มีนาคม 2558 ชนะคะแนน มูฮัมมัด รัคมัน  ที่ ศาลากลางจังหวัดจันทบุรี
* ป้องกันแชมป์ครั้งที่ 2, 2 กรกฎาคม 2558 ชนะทีเคโอยก 4 อาเล็กซิส ดิอัซ  ที่ ศาลากลางจังหวัดชัยภูมิ
*ป้องกันแชมป์ครั้งที่ 3, 4 กุมภาพันธ์ 2559 ชนะคะแนน การ์โลส บิตราโก ( ) ที่ ศาลากลางจังหวัดสระแก้ว
แชมป์โลกสมาคมมวยโลก (WBA) รุ่นมินิมัมเวท
*ชิง , 29 มิถุนายน 2559 ชนะคะแนน บิรอน โรฮัส  ที่ ศาลากลางจังหวัดศรีสะเกษ
*ป้องกันแชมป์ครั้งที่ 1, 14 ธันวาคม 2559 ชนะคะแนน ชิน โอโนะ  ที่ ศาลากลางจังหวัดอำนาจเจริญ
*ป้องกันแชมป์ครั้งที่ 2, 1 มีนาคม 2560 ชนะทีเคโอยก 5 โก ไอโดระ  ที่ ศาลากลางจังหวัดนครนายก
*ป้องกันแชมป์ครั้งที่ 3, 15 กรกฎาคม 2560 ชนะคะแนน เรย์ โลลิโต  ที่ ศาลากลางจังหวัดเพชรบุรี
*ป้องกันแชมป์ครั้งที่ 4, 6 มีนาคม 2561 ชนะคะแนน โตโต ลันเดโร  ที่ ศาลากลางจังหวัดสมุทรสงคราม
*ป้องกันแชมป์ครั้งที่ 5, 27 กรกฎาคม 2561 ชนะคะแนน สฺยง เฉาจง  ที่ กัวเซิน ยิมเนเซียม ชิงเต่า มณฑลชานตง ประเทศจีน
*ป้องกันแชมป์ครั้งที่ 6, 29 พฤศจิกายน 2561 ชนะคะแนน บิรอน โรฮัส  ที่ ศาลากลางจังหวัดชลบุรี
*ป้องกันแชมป์ครั้งที่ 7, 2 สิงหาคม 2562 ชนะโดยเทคนิคยก 8 อาร์อาร์ อันดาเลส  ที่ ศาลากลางจังหวัดนครสวรรค์
แชมป์โลก WBA ซูเปอร์แชมป์รุ่นมินิมัมเวท
*ป้องกันแชมป์ครั้งที่ 1, 3 มีนาคม 2563 ชนะคะแนน โนริฮิโตะ ทานากะ  ที่ ลานหน้าเทศบาลนครนครสวรรค์ จังหวัดนครสวรรค์
*ป้องกันแชมป์ครั้งที่ 2, 5 ตุลาคม 2564 ชนะทีเคโอยก 3 พงษ์ศักดิ์เล็ก นครหลวงโปรโมชั่น  ที่ สนามช้าง อารีน่า จังหวัดบุรีรัมย์
*ป้องกันแชมป์ครั้งที่ 3, 14 ธันวาคม 2564 ชนะทีเคโอยก 5 โรเบิร์ต ปาราเดโร  ที่ สะพานหิน จังหวัดภูเก็ต
*ป้องกันแชมป์ครั้งที่ 4, 14 กรกฎาคม 2565 ชนะคะแนน วันเฮง มีนะโยธิน  ที่ศาลากลางจังหวัดชลบุรี
== ชื่อชกมวยอื่น ๆ ==
นิวลูกรัก ศ.กัตติกา (ชื่อมวยไทย)
นิวลูกรัก เอ็กซิดิคอลยิม (ชื่อมวยไทย)
นิวลูกรัก ปกรณ์พรสุรินทร์ (ชื่อมวยไทย)
น็อคเอาท์ ซีพีเอฟ
== อ้างอิง ==
สถิติการชกมวยสากล
แชมป์โลกเยาวชน
แชมป์โลก WBA
นักมวยสากลชาวไทยรุ่นมินิมัมเวท
นักมวยสากลผู้ไม่เคยแพ้ใคร
นักมวยไทยชาวไทย
บุคคลในวงการมวยไทย
นักมวยสากลสมัครเล่นชาวไทย
นักมวยสากลชาวไทยจากค่ายมวยเพชรยินดีบ็อกซิ่งโปรโมชั่น
บุคคลจากอำเภอเมืองสุรินทร์
บุคคลจากมหาวิทยาลัยราชภัฏสุรินทร์